PMIndiaData/PMIndiaSum huggingface dataset:
નેપાળના નાયબ પ્રધાનમંત્રી અને ગૃહ મંત્રી શ્રી બિમલેન્દ્ર નિધિ પ્રધાનમંત્રીને મળ્યા

નેપાળના નાયબ પ્રધાનમંત્રી અને ગૃહ મંત્રી શ્રી બિમલેન્દ્ર નિધિ આજે પ્રધાનમંત્રી શ્રી નરેન્દ્ર મોદીને મળ્યા હતા. શ્રી બિમલેન્દ્ર નિધિએ પ્રધાનમંત્રીને નેપાળના તાજાં ઘટનાક્રમ વિશે વાકેફ કર્યા હતા. પ્રધાનમંત્રીએ કહ્યું હતું કે, ભારત બંને દેશો વચ્ચેના લોકોના સદીઓ જૂના મૈત્રીપૂર્ણ સંબંધોને મજબૂત કરવા સંપૂર્ણપણે પ્રતિબદ્ધ છે તથા નેપાળના સામાજિક-આર્થિક વિકાસ માટે ત્યાંની સરકારના તમામ પ્રયાસોમાં સહકાર આપશે.
નેપાળના નાયબ પ્રધાનમંત્રી અને ગૃહપ્રધાન શ્રી બિમલેન્દ્ર નિધિએ પ્રધાનમંત્રી મોદીની મુલાકાત લીધી

નેપાળના નાયબ પ્રધાનમંત્રી અને ગૃહપ્રધાન શ્રી બિમલેન્દ્ર નિધિએ ભારતના પ્રધાનમંત્રી શ્રી નરેન્દ્ર મોદીની આજે મુલાકાત લીધી હતી. પ્રધાનમંત્રી મોદીએ નેપાળના નાયબ પ્રધાનમંત્રી અને ગૃહપ્રધાનનો હોદ્દો સંભાળવા બદલ શ્રી બિમલેન્દ્ર નિધિને અભિનંદન પાઠવ્યા હતા. પ્રધાનમંત્રી મોદીએ નેપાળના પ્રધાનમંત્રી પુષ્પ કમળ દહાલ ‘પ્રચંડ’ના નેતૃત્વમાં નેપાળની નવી સરકારને પણ તેમની શુભેચ્છા પાઠવી હતી. શ્રી બિમલેન્દ્ર નિધિએ નેપાળમાં વિકાસ વિશે પ્રધાનમંત્રી મોદીને જાણકારી આપી હતી. પ્રધાનમંત્રી મોદીએ જણાવ્યું હતું કે, ભારત અને નેપાળ વચ્ચેના સંબંધો બે સરકારો વચ્ચેના જ નથી, પણ બંને દેશના લોકો વચ્ચેના છે. તેમણે ભાર મૂક્યો હતો કે ભારત નેપાળના લોકો સાથે મૈત્રી અને સંબંધના પરંપરાગત જોડાણને મજબૂત કરવા પ્રતિબદ્ધ છે. પ્રધાનમંત્રીએ કહ્યું હતું કે, ભારત ધરતીકંપ પછી નેપાળના લોકો અને તેની સરકારને પુનર્નિર્માણના પ્રયાસોમાં સહકાર આપવા સંપૂર્ણપણે પ્રતિબદ્ધ છે. પ્રધાનમંત્રીએ નેપાળના પ્રધાનમંત્રીને વહેલી તકે ભારતની મુલાકાત લેવાનું આમંત્રણ પણ આપ્યું હતું.
પ્રધાનમંત્રી શ્રી નરેન્દ્ર મોદી મલેશિયાનાં સાંસદ શ્રી દતૂક સેરી અનવર ઇબ્રાહીમને મળ્યા

મલેશિયાનાં સાંસદ અને મલેશિયાની પાર્ટી કેડિલાન રાક્તયત પાર્ટીનાં નેતા દતુક સેરી અનવર ઇબ્રાહીમે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી. શ્રી ઇબ્રાહીમની સાથે મલેશિયા સંસદનાં બે સભ્યો આદરણીય કેસાવાન સુબ્રમણિયન અને આદરણીય સંથારા કુમાર રામાનાયડુ પણ હતા. પ્રધાનમંત્રીએ શ્રી ઇબ્રાહીમને પીકેપી પાર્ટીનાં પ્રમુખ ચૂંટાવા બદલ અભિનંદન પાઠવ્યાં હતા. પ્રધાનમંત્રીએ મે 2018માં તેમની સાથે થયેલી મુલાકાતની સ્મૃતિ તાજી કરી હતી. પ્રધાનમંત્રીએ મલેશિયાનાં પ્રધાનમંત્રી મહામહિમ તુન ડૉ. મહાથીર મોહમ્મદને પણ શુભેચ્છાઓ પાઠવી હતી. બંને નેતાઓએ પરસ્પર હિતની દ્વિપક્ષીય, પ્રાદેશિક અને વૈશ્વિક બાબતોની ચર્ચા કરી.
મંત્રીમંડળે સંગઠિત જૂથ ‘એ’ એન્જિનીયરિંગ સર્વિસ તરીકે ઇન્ડિયન નેવલ મટિરિયલ મેનેજમેન્ટ સર્વિસ (આઇએનએમએમએસ)ની રચનાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકે ઇન્ડિયન નેવલ મટિરિયલ મેનેજમેન્ટ સર્વિસ (આઇએનએમએમએસ) નામની ગ્રૂપ ‘એ’એન્જિનીયરિંગ સર્વિસ રચવાની દરખાસ્તને મંજૂરી આપી છે. તેના પરિણામે ભારતીય નૌકાદળના નેવલ સ્ટોર ઓફિસરના હાલના ગ્રૂપ ‘એ’ કેડરના કેડર માળખામાં ફેરફાર થશે. ગ્રૂપ ‘એ’ની રચના ઉપલબ્ધ શ્રેષ્ઠ પ્રતિભાઓને આકર્ષશે અને ટેકનિકલ લાયકાત ધરાવતા મટિરિયલ મેનેજર્સને લાવશે. તે નેવલ સ્ટોર્સના મટિરિયલ મેનેજમેન્ટની કાર્યકારી કાર્યદક્ષતા સુધારશે અને હંમેશા માટે નૌકાદળની કાર્યકારી સજ્જતા સુનિશ્ચિત કરશે. પ્રસ્તાવિત આઇએનએમએમએસ ઉપલબ્ધ શ્રેષ્ઠ પ્રતિભાઓને આકર્ષશે અને ભારતીય નૌકાદળના મટિરિયલ્સ મેનેજમેન્ટની કામગીરીનું સંચાલન કરવા ટેકનિકલ લાયકાત ધરાવતા મટિરિયલ મેનેજર્સનો પુરવઠો ઊભો કરશે. તે નેવલ સ્ટોર્સના મટિરિયલ મેનેજમેન્ટની કાર્યકારી કાર્યદક્ષતા સુધારશે અને હંમેશા નૌકાદળની સજ્જતા સુનિશ્ચિત કરશે તેમજ નવા અધિકારીઓ માટે કારકિર્દીની શ્રેષ્ઠ તક પ્રદાન કરશે.
પ્રધાનમંત્રી અને સ્પેનનાં પ્રધાનમંત્રી વચ્ચે ટેલીફોન પર વાત થઈ

પ્રધાનમંત્રી શ્રી નરેન્દ્ર મોદીએ સ્પેનની સરકારના પ્રેસિડન્ટ (પ્રધાનમંત્રીની સમકક્ષ હોદ્દો) મહામહિમ પેડ્રો સાન્ચેઝ પરેઝ-કાસ્તેજોન સાથે આજે ટેલીફોન પર વાત કરી હતી. બંને નેતાઓએ કોવિડ-19 મહામારી દ્વારા ઊભા થયેલા વૈશ્વિક પડકાર પર ચર્ચા કરી હતી. પ્રધાનમંત્રીએ સ્પેનમાં મોટી સંખ્યામાં જાનહાનિ બદલ ઊંડા શોકની લાગણી વ્યક્ત કરી હતી અને હજુ આ રોગથી પીડિત લોકો ઝડપથી સાજાં થાય એવી પ્રાર્થના કરી હતી. પ્રધાનમંત્રીએ તેમને ખાતરી આપી હતી કે, સ્પેનના પ્રશંસનીય પ્રયાસો સાથે ભારત સંપૂર્ણ સાથસહકાર આપવા તૈયાર છે. તેમણે સ્પેનનાં પ્રેસિડન્ટ સમક્ષ શક્ય એટલી મદદ કરવાની તૈયારી દર્શાવી હતી. બંને નેતાઓ આંતરરાષ્ટ્રીય સ્તરની કટોકટી સામે લડવા માટે આંતરરાષ્ટ્રીય સાથસહકારના મહત્ત્વ પર સંમત થયા હતા. પ્રધાનમંત્રીએ જણાવ્યું હતું કે, કોવિડ પછીના યુગ માટે દુનિયાએ વૈશ્વિકરણની નવી, માનવકેન્દ્રિત વિભાવનાને પરિભાષિત કરવાની જરૂર છે. આ વાત સાથે સ્પેનનાં પ્રધાનમંત્રી સંમત થયા હતા. બંને નેતાઓ રોગચાળાને કારણે પોતાના ઘરોમાં બંધ લોકોનાં શારીરિક અને માનસિક સ્વાસ્થ્યને સુનિશ્ચિત કરવાના સરળ સુલભ માધ્યમ માટે યોગ અને પરંપરાગત ઔષધિઓની ઉપયોગિતા પર પણ સંમત થયા હતા. તેઓ સંમત થયા હતા કે, તેમની ટીમો કોવિડ-19ની બદલાતી સ્થિતિ અને એમાંથી ઊભી થતી જરૂરિયાતોના સંબંધમાં એકબીજાનાં સતત સંપર્કમાં રહેશે.
લદાખના કેન્દ્ર શાસિત પ્રદેશ માટે સર્વાંગી બહુવિધ હેતુ સહકારની રચના માટે કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલા કેન્દ્રીય મંત્રીમંડળે લદાખના કેન્દ્રશાસિત પ્રદેશમાં એક ઇન્ટિગ્રેટેડ બહુવિધ ઇન્ફ્રાસ્ટ્રક્ચર ડેવલપમેન્ટ કોર્પોરેશનની સ્થાપનાને મંજૂરી આપી હતી. કેબિનેટે આ કોર્પોરેશન માટે મેનેજિંગ ડાયરેકટરના એક હોદ્દાને પણ મંજૂરી આપી હતી જેના પગાર ધોરણ રૂ. 1,44,200 થી રૂ. 2,18,200ના લેવલના રહેશે. આ કોર્પોરેશન માટેનું શેર ભંડોળ રૂ. 25 કરોડનું માન્ય રહેશે અને પ્રતિ વર્ષ તેના રિકરિંગ ખર્ચ અંદાજે રૂ. 2.42 કરોડ રહેશે. આ એક નવી સંસ્થા છે. હાલના તબક્કે નવા જ રચાયેલા લદાખના કેન્દ્રશાસિત પ્રદેશમાં આ પ્રકારનું કોઈ ઓર્ગેનાઇઝેશન નથી. આ મંજૂરીને કારણે લદાખમાં રોજગારીની તકો પણ વધી જશે કેમકે કોર્પોરેશન દ્વારા આ પ્રદેશમાં વિવિધ પ્રકારની વિકાસકીય પ્રવૃત્તિ હાથ ધરાનારી છે. આ કોર્પોરેશન લદાખમાં સ્થાનિક ઉત્પાદન અને હેન્ડીક્રાફ્ટના માર્કેટિંગ અને ઉદ્યોગ, પ્રવાસ અને પરિવહનને લગતા કાર્યો માટે આ કોર્પોરેશન કામ કરશે. આ ઉપરાંત આ કોર્પોરેશન લદાખમાં ખાસ કરીને ઇન્ફ્રાસ્ટ્રક્ચરના વિકાસ માટે બાંધકામ એજન્સી તરીકે પણ કામ કરશે. કોર્પોરેશનની સ્થાપનાને પરિણામે લદાખના કેન્દ્રશાસિત પ્રદેશમાં સામેલગીરી અને સર્વાંગી વિકાસ થશે. આમ થતાં કોર્પોરેશનને કારણે કેન્દ્રશાસિત પ્રદેશના સમગ્ર વિસ્તાર તથા વસતિના સામાજિક–આર્થિક વિકાસ પણ સુનિશ્ચિત કરાશે. આ વિકાસની અસર બહુપરિમાણીય રહેશે. તેનાથી માનવ સંસાધનના વિકાસને વધુ મદદ મળશે તથા તેનો બહેતર ઉપયોગ કરી શકાશે. તેનાથી માલસામાન તથા સેવાઓના સ્થાનિક ઉત્પાદનને વેગ મળશે અને તેનાથી આ ચીજોના પુરવઠાના સપ્લાયની પણ સવલત રહેશે. આથી આ મંજૂરીથી આત્મનિર્ભર ભારતના લક્ષ્યાંકને સાર્થક કરવામાં મદદ મળશે. પૃષ્ઠભૂમિઃ 1. તત્કાલીન જમ્મુ અને કાશ્મીર રાજયના પુનઃસંગઠનને પરિણામે જમ્મુ–કાશ્મીર પુનર્ગઠન અધિનિયમ, 2019 મુજબ લદાખ કેન્દ્રશાસિત પ્રદેશ (વિધાનસભા વિના)નો વિસ્તાર 31.10.2019ના રોજ અસ્તિત્વમાં આવ્યો હતો. 2. તત્કાલીન જમ્મુ અને કાશ્મીર રાજ્ય તથા જમ્મુ અને કાશ્મીર કેન્દ્ર શાસિત પ્રદેશ તથા લદાખ કેન્દ્રશાસિત પ્રદેશ માટે મિલકતો અને જવાબદારી માટેની નિમણૂંક સંબંધિત ભલામણો કરવા માટે જમ્મુ અને કાશ્મીર પુનર્ગઠન અધિનિયમ, 2019 હેઠળ એક સલાહકાર સમિતિની રચના કરવામાં આવી હતી. આ સમિતિએ આંદામાન અને નિકોબાર ટાપુમાં જે રીતે સર્વાંગી વિકાસ માટે ઇન્ટિગ્રેટેડ ડેવલપમેન્ટ કોર્પોરેશન લિમિટેડ (
પીએમએ દેશમાં રામસર સાઇટ્સ તરીકે નિયુક્ત 10 વધુ વેટલેન્ડ્સ અંગે ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ દેશમાં વધુ 10 વેટલેન્ડ્સને રામસર સાઇટ્સ તરીકે નિયુક્ત કર્યા પર ખુશી વ્યક્ત કરી છે. પ્રધાનમંત્રીએ ટ્વીટ કર્યું; "દરેક પર્યાવરણ પ્રેમી ખુશી અનુભવશે કે ભારતમાં 10 વધુ વેટલેન્ડ્સને રામસર સાઇટ્સ તરીકે નિયુક્ત કરવામાં આવ્યા છે. ગયા મહિને, 5 સાઇટ્સે સમાન માન્યતા પ્રાપ્ત કરી છે. આ આપણા કુદરતી વાતાવરણને સુરક્ષિત રાખવાની આપણી પ્રતિબદ્ધતાને વધુ ગાઢ બનાવશે."
મંત્રીમંડળે ભારતીય ચાર્ટર્ડ એકાઉન્ટન્ટ્સ સંસ્થાન અને સાઉદી ઓર્ગેનાઇઝેશન ફોર સર્ટિફાઇડ પબ્લિક એકાઉન્ટન્ટ્સ વચ્ચે થયેલા એમઓયુ નવીનીકૃત કરવા માટે મંજૂરી આપી

આજે પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠક યોજાઈ હતી. તેમાં ઇન્સ્ટિટ્યૂટ ઑફ ચાર્ટર્ડ એકાઉન્ટ્સ ઑફ ઇન્ડિયા (આઇસીએઆઈ) અને સાઉદી અરેબિયાની સાઉદી ઓર્ગેનાઇઝેશન ફોર સર્ટિફાઇડ પબ્લિક એકાઉન્ટન્ટ્સ (એસઓસીપીએ) વચ્ચે વર્ષ 2014માં થયેલા એમઓયુ (સમજૂતીકરાર) અને તેનાં નવીનીકરણને કાર્યોત્તર મંજૂરી આપવામાં આવી હતી. આ એમઓયુનો ઉદ્દેશ બંને દેશો વચ્ચે કૉર્પોરેટ વહીવટી, ટેકનિકલ સંશોધન અને સલાહ, ગુણવત્તાની સુનિશ્ચિતતા, ફોરેન્સિક એકાઉન્ટિંગ, નાનાં અને મધ્યમ કદની પ્રેક્ટિસ (એમએસપી) માટેની સમસ્યાઓનું સમાધાન, ઇસ્લામિક ફાઇનાન્સ, કન્ટિન્યૂઇંગ પ્રોફેશનલ ડેવલપમેન્ટ (સીપીડી) અને એકાઉન્ટન્સી વ્યવસાય સાથે સંબંધિત પારસ્પરિક હિત સાથે સંબંધિત અન્ય વિષયોને પ્રોત્સાહન આપવાનો છે. મુખ્ય અસરઃ આ એમઓયુનો ઉદ્દેશ આઇસીએઆઈનાં સભ્યો, વિદ્યાર્થીઓ અને તેમની સંસ્થાઓનાં શ્રેષ્ઠ હિતમાં પારસ્પરિક લાભદાયક સંબંધને વિકસાવવા સંયુક્તપણે કામ કરવાનો છે. આ એમઓયુ આઇસીએઆઈનાં સભ્યોને તેમની વ્યાવસાયિક કામગીરીઓનું વિસ્તરણ કરવાની તક પ્રદાન કરશે અને સાથે સાથે આઇસીએઆઈ સ્થાનિક નાગરિકોની ક્ષમતાનું નિર્માણ કરનારી સંસ્થા બનશે. આ એમઓયુ આઇસીએઆઈને એકાઉન્ટિંગ અને ઓડિટિંગ વ્યવસાયને પ્રોત્સાહન આપવા વધુ સક્ષમ બનાવશે તેમજ વ્યાવસાયને વિકસાવવા અને તેનાં દરજ્જાને સુધારવા તરફ દોરી શકતી તમામ બાબતોને વધુ મજબૂત બનાવશે. લાભાર્થીઓઃ આઇસીએઆઈ પૂર્વીય પ્રાંતના જેદ્દાહ, રિયાધ અને સાઉદી અરેબિયાને આવરી લેતાં 3 ખંડોમાં મજબૂત હાજરી ધરાવે છે, જે 200થી વધારે સભ્યો ધરાવે છે, જેઓ વ્યાવસાયિકતાનાં વિવિધ સ્તરે સંકળાયેલા છે. એમઓયુ આઇસીએઆઈ અને એસઓસીપીએ વચ્ચે કામગીરીનાં સંબંધનો મજબૂત બનાવશે, જેથી ભારતમાં ભારતીય ચાર્ટર્ડ એકાઉન્ટને સારી એવી વ્યાવસાયિક તકો મળશે અને પૂર્વ પ્રાંતમાં કર્મચારીઓનો આત્મવિશ્વાસ વધશે, જે ભારતીય ચાર્ટર્ડ એકાઉન્ટન્ટ માટે રોજગારીમાં નોંધપાત્ર વધારો કરશે. પૃષ્ઠભૂમિ: ધ ઇન્સ્ટિટ્યૂટ ઑફ ચાર્ટર્ડ એકાઉન્ટ્સ ઑફ ઇન્ડિયા (આઇસીએઆઈ) ભારતીય સંસદે પસાર કરેલા કાયદા મુજબ સ્થાપિત કાયદેસરની સંસ્થા છે. ધ ચાર્ટર્ડ એકાઉન્ટન્ટ્સ એક્ટ, 1949 ભારતમાં ચાર્ટર્ડ એકાઉન્ટન્સીનાં વ્યવસાયનું નિયમન કરવા માટે બનાવવામાં આવ્યો છે. શાહી ફરમાન હેઠળ સાઉદી સર્ટિફાઇડ પબ્લિક એકાઉન્ટ્સ નિયમનો સાઉદી સર્ટિફાઇડ પબ્લિક એકાઉન્ટન્ટ્સ રેગ્યુલેશન જાહેર થયાં હતાં, જેમાં એ દેશમાં એકાઉન્ટન્સી અને ઓડિટિંગ વ્યવસાયને પ્રોત્સાહન આપવા માટેની જવાબદારી “સાઉદી ઓર્ગેનાઇઝેશન ફોર સર્ટિફાઇડ પબ્લિક એકાઉન્ટ્સ (એસઓસીપીએ)”ને સુપરત કરવામાં આવી હતી.
પ્રધાનમંત્રીએ બેલિસ્ટિક મિસાઇલ સંરક્ષણ ક્ષમતાના સફળ પ્રદર્શન પર સુરક્ષા વૈજ્ઞાનિકોને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ભારતની બેલિસ્ટિક મિસાઇલ સંરક્ષણ ક્ષમતાના સફળ પ્રદર્શન પર સુરક્ષા વૈજ્ઞાનિકોને અભિનંદન આપ્યા હતા. પ્રધાનમંત્રીએ કહ્યું હતું કે, “બેલિસ્ટિક મિસાઇલ સંરક્ષણ ક્ષમતાના સફળ પ્રદર્શન બદલ આપણા સુરક્ષા વૈજ્ઞાનિકોને હૃદયપૂર્વકના અભિનંદન. આ સાથે ભારત આ પ્રકારની ક્ષમતા ધરાવતા પાંચ દેશોના પસંદગીના જૂથમાં સામેલ થયું છે – સંપૂર્ણ દેશ માટે ગર્વની ક્ષણ છે.”
પ્રધાનમંત્રીએ વિશ્વ આરોગ્ય દિવસ પર શુભેચ્છા પાઠવી અને દરેકના સારા સ્વાસ્થ્ય અને સુખાકારી માટે પ્રાર્થના કરી

પ્રધાનમંત્રી શ્રી નરેન્દ્ર મોદીએ વિશ્વ આરોગ્ય દિવસ પર તેમની શુભેચ્છાઓ આપી છે અને દરેકના સારા સ્વાસ્થ્ય અને સુખાકારી માટે પ્રાર્થના કરી છે. તેમણે આરોગ્ય ક્ષેત્ર સાથે સંકળાયેલા તમામ લોકોનો આભાર વ્યક્ત કર્યો હતો. તેમણે કહ્યું કે આયુષ્માન ભારત અને પીએમ જન ઔષધિ યોજનાઓ આપણા નાગરિકોને સારી ગુણવત્તા અને સસ્તું આરોગ્યસંભાળ સુનિશ્ચિત કરવા માટે મહત્વપૂર્ણ ભૂમિકા ભજવી રહી છે. તેમણે એમ પણ કહ્યું કે છેલ્લા 8 વર્ષમાં મેડિકલ એજ્યુકેશન સેક્ટરમાં ઝડપી પરિવર્તન જોવા મળ્યું છે. અનેક નવી મેડિકલ કોલેજો આવી છે. તેમણે માહિતી આપી હતી કે ભારત સરકાર સ્થાનિક ભાષાઓમાં દવાના અભ્યાસને સક્ષમ બનાવવાના પ્રયાસો કરી રહી છે જે અસંખ્ય યુવાનોની આકાંક્ષાઓને પાંખો આપશે. ટ્વીટ્સની શ્રેણીમાં પ્રધાનમંત્રીએ ટ્વીટ કર્યું; "आरोग्यं परमं भाग्यं स्वास्थ्यं सर्वार्थसाधनम् ॥ વિશ્વ આરોગ્ય દિવસની શુભેચ્છાઓ. દરેક વ્યક્તિ સારા સ્વાસ્થ્ય અને તંદુરસ્તી સાથે રહે એવી આશા. આજનો દિવસ આરોગ્ય ક્ષેત્ર સાથે સંકળાયેલા તમામ લોકો પ્રત્યે કૃતજ્ઞતા વ્યક્ત કરવાનો પણ દિવસ છે. તે તેમની મહેનત છે જેણે આપણી પૃથ્વીને સુરક્ષિત રાખી છે." "ભારત સરકાર ભારતના સ્વાસ્થ્ય માળખાને વધારવા માટે અથાક મહેનત કરી રહી છે. આપણાં નાગરિકોને સારી ગુણવત્તા અને પરવડે તેવી આરોગ્ય સંભાળ સુનિશ્ચિત કરવા પર ધ્યાન કેન્દ્રીત કરવામાં આવ્યું છે. દરેક ભારતીય ગર્વ અનુભવે છે કે આપણું રાષ્ટ્ર વિશ્વની સૌથી મોટી આરોગ્ય સંભાળ યોજના, આયુષ્માન ભારતનું ઘર છે." "જ્યારે હું પ્રધાનમંત્રી જન ઔષધિ જેવી યોજનાઓના લાભાર્થીઓ સાથે વાર્તાલાપ કરું છું ત્યારે મને ખૂબ આનંદ થાય છે. સસ્તા આરોગ્ય સંભાળ પર અમારું ધ્યાન ગરીબ અને મધ્યમ વર્ગ માટે નોંધપાત્ર બચત સુનિશ્ચિત કરે છે. તે જ સમયે અમે સમગ્ર સુખાકારીને વધુ વેગ આપવા માટે અમારા આયુષ નેટવર્કને મજબૂત બનાવી રહ્યા છીએ. " "છેલ્લાં 8 વર્ષોમાં, તબીબી શિક્ષણ ક્ષેત્રમાં ઝડપી પરિવર્તન આવ્યું છે. ઘણી નવી મેડિકલ કોલેજો આવી છે. સ્થાનિક ભાષાઓમાં દવાનો અભ્યાસ સક્ષમ કરવાના અમારી સરકારના પ્રયાસો અસંખ્ય યુવાનોની આકાંક્ષાઓને પાંખો આપશે."
મંત્રિમંડની બીપીએલ પરિવારોની મહિલાઓને નિશુલ્ક એલપીજી કનેક્શન પ્રદાન કરવાવાળી પ્રધાનમંત્રી ઉજ્જવલા યોજનાને અનુમતિ

પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતો પર મંત્રિમંડળીય સમિતિ (સીસીઈએ)ને બીપીએલ પરિવારોની મહિલાઓને નિશુલ્ક એલપીજી કનેક્શન પ્રદાન કરવાવાળી પ્રધાનમંત્રી ઉજ્જવલા યોજનાને પોતાની મંજૂરી આપી દીધી છે. યોજના અંતર્ગત બીપીએલ પરિવારોને 5 કરોડ એળપીજી કનેક્શન પૂરા પાડવા માટે 8 હજાર કરોડ રૂપિયાની જોગવાઈ કરાઈ છે. પ્રત્યેક બીપીએલ પરિવારોને એલપીજી કનેક્શન માટે 1600 રૂપિયાની નાણાકીય સહાયતા અપાશે. યોગ્ય બીપીએલ પરિવારોની ઓળખ રાજ્ય અને કેન્દ્રશાસિત પ્રદેશોની સાથે વિચાર-વિમર્શ દ્વારા કરાશે. યોજનાનું અમલીકરણ નાણાકીય વર્ષ 2016-17, 2017-18 અને 2018-2019માં કરવામાં આવશે. દેશના ઈતિહાસમાં પહેલી વખત પેટ્રોલિયમ અને પ્રાકૃતિક ગેસ મંત્રાલય ગરીબ પરિવારોની કરોડો મહિલાઓને લાભ પહોંચાડનારી યોજનાને અમલી બનાવશે. દેશમાં ગરીબને હજુ સુધી રસોઈ બનાવવાનો ગેસ (એલપીજી) સુધી મર્યાદિત પહોંચ છે. એલપીજી સિલેન્ડરની પહોંચ મુખ્ય રૂપથી શહેર અને અર્ધ-શહેરી ક્ષેત્રો સુધી છે અને એમાંથી પણ મોટાભાગના મધ્યમ અને સમૃદ્ધ વર્ગના છે. કોલસાના ઈંધણ પર આધારિત રસોઈ બનાવવાથી સ્વાસ્થ્યથી જોડાયેલ ગંભીર સમસ્યાઓ જોવા મળી છે. વિશ્વ સ્વાસ્થ્ય સંગઠનના એક અનુમાન મુજબ ભારતમાં 5 લાખ લોકોના મૃત્યુ ગંદા કોલસા ઈંધણના કારણે થયા છે. આમાંથી મોટાભાગે મૃત્યુનું કારણ બીનચેપી રોગ જેવા હૃદય રોગ, આઘાત, લાંબા પ્રતિરોધક ફેફસા સંબંધી રોગ અને ફેફસાના કેન્સરનો પણ સમાવેશ છે. ઘરેલૂ વાયુ પ્રદૂષણ બાળકોને થનારા શ્વાસ સંબંધી રોગો માટે મોટી સંખ્યામાં જવાબદાર છે. વિશેષજ્ઞો અનુસાર રસોઈમાં ખુલ્લી આગ સળગાવવી પ્રતિ કલાકે 400 સિગારેટ સળગાવવા સમાન છે. બીપીએલ પરિવારોને મફત એલપીજી કનેક્શન પૂરું પાડવાથી દેશમાં રસોઈ બનાવવાની ગેસની પહોંચ તમામ લોકો સુધી સંભવ થશે. આનાથી મહિલાઓનું સશક્તિકરણ થશે અને તેમના સ્વાસ્થ્યની રક્ષા થશે. આનાથી રસોઈ બનાવવામાં લાગતો સમય અને કઠોર પરિશ્રમને ઓછો કરવામાં પણ સહાયતા મળશે. યોજનાથી રસોઈ બનાવવાના ગેસના વિતરણમાં કાર્યરત ગ્રામીણ યુવાઓને રોજગાર પણ પ્રાપ્ત થશે. આ દિશામાં નાણા મંત્રીએ 29-02-2016ના બજેટ ભાષણમાં ગરીબી રેખાથી નીચેના પરિવારોની 1.5 કરોડ મહિલાઓને મફત એલપીજી કનેક્શન આપવા માટે 2000 કરોડ રૂપિયાના બજેટની જોગવાઈ કરી હતી. આની સાથે જ બજેટમાં 5 કરોડ પરિવારો સુધી યોજનાનો લાભ પહોંચાડવા માટે યોજનાને બે બીજા વર્ષ સુધી લાગુ કરવાની જાહેરાત પણ થઈ.
પ્રધાનમંત્રીએ ફિલિપાઇન્સમાં ભારતીય સમુદાયને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે ફિલિપાઇન્સનાં મનિલામાં ભારતીય સમુદાયને સંબોધન કર્યું હતું. પ્રધાનમંત્રીએ જણાવ્યું હતું કે, ભારત માટે આસિયાન પ્રદેશ અતિ મહત્ત્વપૂર્ણ છે. તેમણે ભારતનાં આસિયાન દેશો સાથે સાંસ્કૃતિક અને ભાવનાત્મક જોડાણનાં લાંબા સહિયારા વારસાની વાત કરી હતી. ખાસ કરીને તેમણે બુદ્ધ અને રામાયણનો ઉલ્લેખ કર્યો હતો. તેમણે કહ્યું હતું કે, આ વિસ્તારમાં વસેલા પ્રવાસી ભારતીયો આ વારસાનું જતન કરવામાં ચાવીરૂપ ભૂમિકા ભજવે છે. પ્રધાનમંત્રીએ જણાવ્યું હતું કે, ભારતે અન્ય દેશને ક્યારેય નુકસાન કર્યું નથી. તેમણે પ્રથમ અને દ્વિતિય વિશ્વયુદ્ધ દરમિયાન દૂર દેશોમાં પોતાનાં પ્રાણોનું બલિદાન આપનાર દોઢ લાખ ભારતીય સૈનિકોનાં ત્યાગ વિશે વાત કરી હતી. તેમણે જણાવ્યું હતું કે, ભારતનું વર્તમાન પણ એટલું જ ઉજ્જવળ છે. તેમણે કહ્યું હતું કે, 21મી સદીને “એશિયાની સદી” કહેવાય છે, જેને “ભારતની સદી” બનાવવા અમે શક્ય તમામ પ્રયાસો કરીશું. પ્રધાનમંત્રીએ ગરીબોનાં ઉત્થાન માટે સરકારે શરૂ કરેલી જન ધન યોજના અને ઉજ્જવલા યોજના જેવી પહેલો વિશે વાત કરી હતી. તેમણે સબસિડીને આધાર સાથે જોડવાનાં વિવિધ ફાયદાનો ઉલ્લેખ પણ કર્યો હતો.
મંત્રીમંડળે ભારતીય વેપારી જહાજ કંપનીઓને મંત્રાલય અને CPSE દ્વારા બહાર પાડવામાં આવતા વૈશ્વિક ટેન્ડરોમાં સબસિડી સહાય પૂરી પાડીને ભારતીય વેપારી જહાજોના ફ્લેગિંગને પ્રોત્સાહન આપવાની યોજનાને મંજૂરી આપી

આત્મનિર્ભર ભારતનો હેતુ સિદ્ધ કરવા માટે પ્રધાનમંત્રી શ્રી નરેન્દ્ર મોદીની અધ્યક્ષતા હેઠળ કેન્દ્રીય મંત્રીમંડળે મંત્રાલયો અને  લાભદાયી અને સફળ લાંબાગાળાના કરારો સુનિશ્ચિત કરતી નથી અને તે ફક્ત વિદેશી જહાજ કંપનીઓ દ્વારા પૂરા પાડવામાં આવેલા દરો સાથે મેળ બેસાડવાની તક છે જેઓ ઓછા પરિચાલન ખર્ચના કારણે સ્પર્ધાત્મક લાભ ઉઠાવી રહી છે. ભારતીય જહાજો માટે રાઇટ ઓફ ફર્સ્ટ રિફ્યુઝલની નીતિ જો ભારતીય જહાજોને વધારે સ્પર્ધાત્મક બનાવવામાં આવે તો જ લાભદાયી રહેશે. ભારતીય જહાજ ઉદ્યોગમાં વૃદ્ધિને પ્રોત્સાહન આપવાની નીતિની જરૂરિયાત એ પણ છે કે, મોટા રાષ્ટ્રીય કાફલાના કારણે આર્થિક, વ્યાપારિક અને વ્યૂહાત્મક લાભો ભારતને પ્રાપ્ત થશે. એક મજબૂત અને વૈવિધ્યપૂર્ણ સ્વદેશી જહાજોના કાફલાથી વિદેશી જહાજ કંપનીઓને માલસામાનના વહન માટેના બિલ પેટે વિદેશી હુંડિયામણની બચત તો કરી જ શકાશે, સાથે સાથે તેનાથી ભારતના મહત્વપૂર્ણ માલસામાનના પરિવહન માટે વિદેશી જહાજો પરની વધુ પડતી નિર્ભરતા પણ ઓછી કરી શકાશે. મોટા ભારતીય કાફલાના કારણે થનારા અન્ય લાભોમાં, ભારતીય સમુદ્રી નાવિકો માટે તાલીમમાં વૃદ્ધિ, ભારતીય સમુદ્રી નાવિકો માટે રોજગારીમાં વૃદ્ધિ, વિવિધ કરવેરાના કલેક્શનમાં વધારો, સંલગ્ન ઉદ્યોગોનો વિકાસ અને બેંકો પાસેથી ભંડોળનું ઋણ લેવામાં વધારે સારું સામર્થ્ય વગેરે છે. સબસિડી સહાયતા ભારતીય જહાજ કંપનીઓને પૂરી પાડવાનો પ્રસ્તાવ મૂકવામાં આવ્યો છે તેના કારણે, ભારતીય ફ્લેગ જહાજોમાં વધુ સરકારી આયાત થશે. વધુમાં, તેનાથી ભારતમાં વેપારી જહાજોને ફ્લેગ કરવા માટે વધુ આકર્ષી શકાશે કારણ કે વર્તમાન સમયમાં તુલનાત્મક રીતે ઉચ્ચ પરિચાલન ખર્ચને સબસિડીટ સહાયતા દ્વારા નોંધપાત્ર પ્રમાણમાં ઓછો કરી શકાશે. આનાથી ફ્લેગિંગમાં વધારો થશે અને ભારતીય જહાજોમાં રોકાણ કરવા માટે ભારતીય કાર્ગોના ઍક્સેસને લિંક કરશે.
કેન્દ્રીય મંત્રીમંડળે ફૂડ કોર્પોરેશન ઑફ ઈન્ડિયાના કર્મચારીઓ માટે વયનિવૃત્તિના લાભોના ભાગરૂપે પેન્શનની નવી યોજના અને નિવૃત્તિ પછીની મેડિકલ સ્કીમ્સ દાખલ કરવા મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ફૂડ કોર્પોરેશન ઑફ ઈન્ડિયા (એફસીઆઈ)ના કર્મચારીઓ માટે જાહેર એકમોના વિભાગ (ડીપીઈ)ની માર્ગદર્શિકાઓ અનુસાર વયનિવૃત્તિના લાભોના ભાગરૂપે પેન્શનની નવી યોજના અને નિવૃત્તિ પછીની મેડિકલ સ્કીમ્સ દાખલ કરવા મંજૂરી આપી છે. કર્મચરીઓના પ્રવર્તમાન પગાર ધોરણોને આધારે બંને યોજનાઓને પગલે દર વર્ષે સંયુક્ત કુલ આશરે 134.4 કરોડની નાણાંકીય બોજો પડશે. એફસીઆઈના કર્મચારીઓ માટે પેન્શનની નવી યોજનાની મુખ્ય વિશેષતાઓ આ મુજબ છે – 1. આવરી લીધેલ ક્ષેત્ર – કોર્પોરેશનના પે રોલ પર 01.12.2008ના રોજ અથવા તે પછી નિયુક્ત થયેલા તમામ કર્મચારીઓ. (શ્રેણી 1, 2, 3 અને 4)ને આ યોજના હેઠળ આવરી લેવાયા છે. 2. યોગ્યતા – મૃત્યુ સિવાયના કિસ્સામાં વયનિવૃત્તિ પહેલા ઓછામાં ઓછા 15 વર્ષની સેવા 3. અમલીકરણ માટે લાગુ પડતી તારીખ – 01.12.2008 (વેતન સુધારેલા ભથ્થાની અસરકારક તારીખ મુજબ) 4. નોકરીદાતાનો ફાળો – 01.12.2008ના રોજના કે તે પછી નિયુક્ત થયેલા તમામ કર્મચારીઓ માટે દર મહિને બેઝિક પગાર અને ડીએના 10 ટકા 5. કર્મચારીઓનો ફરજિયાત ફાળો – દર મહિને બેઝિક પગાર વત્તા ડીએના બે ટકા. કર્મચારીઓનો સ્વૈચ્છિક ફાળો – દર મહિને બેઝિક પગાર વત્તા ડીએના 25 ટકા સુધી 6. લાભ – વયનિવૃત્તિ સમયે પેન્શન (વાર્ષિકી) અને મૃત્યુ કવર. એફસીઆઈના કર્મચારીઓ માટે નિવૃત્તિ પછીની નવી મેડિકલ સ્કીમ્સના મુખ્ય મુદ્દા – 1. લાગુ પડવું – નિવૃત્ત કર્મચારીઓ માટે હાલમાં કર્મચારીઓના ભંડોળથી ચાલતી મેડિકલ હેલ્થ સ્કીમના સભ્યો એવા નિવૃત્ત કર્મચારીઓ સહિત કોર્પોરેશનના શ્રેણી 1, 2, 3 અને 4ના તમામ કર્મચારીઓ 2. યોગ્યતા – મૃત્યુ સિવાયના કિસ્સામાં વયનિવૃત્તિ પહેલા ઓછામાં ઓછા 15 વર્ષની સેવા 3. નોકરીદાતાનો ફાળો – 01.04.2016ની અસરથી બેઝિક વત્તા ડીએના 3.83 ટકા 4. કર્મચારીનો ફાળો – નિવૃત્તિ સમયે અથવા સેવા દરમિયાન મૃત્યુ સમયે (પતિ કે પત્ની માટે) છેલ્લો મેળવેલો બેઝિક પગાર અને ડીએ, ઓછામાં ઓછો ફાળો 10,000 હોવો જોઈએ. 5. આવરી લીધેલ ક્ષેત્ર – આ યોજના નિવૃત્ત સભ્ય, તેના પતિ કે પત્ની અને આશ્રિત અક્ષમ બાળકનો ભારતની કોઈ પણ હોસ્પિટલનો ખર્ચ એકંદર વાર્ષિક મર્યાદા સાથે આવરી લે છે. પશ્ચાદ્ ભૂમિકાઃ ફૂડ કોર્પોરેશન્સ એક્ટ, 1964 હેઠળ વર્ષ 1965માં અનાજ અને અન્ય ખાદ્યસામગ્રીની ખરીદી, સંગ્રહ, વિતરણ અને વેચાણના હેતુથી એફસીઆઈની સ્થાપના કરાઈ હતી. આટલા વર્ષોમાં તેણે દેશમાં ખાદ્ય સુરક્ષાના ધ્યેયને હાંસલ કરવા મહત્ત્વપૂર્ણ ભૂમિકા નિભાવી છે. તેના વ્યૂહાત્મક મહત્ત્વ, કામકાજના કદ તેમજ અન્ય માપદંડોને કારણે એફસીઆઈ સેન્ટ્રલ પબ્લિક સેક્ટર એન્ટરપ્રાઈસીઝ (સીપીએસઈઝ)માં શિડ્યુલ ‘એ’માં સ્થાન મેળવે છે.
પ્રધાનમંત્રી 24 ઓગસ્ટે હરિયાણા અને પંજાબની મુલાકાત લેશે

પ્રધાનમંત્રી શ્રી નરેન્દ્ર મોદી 24મી ઑગસ્ટ, 2022ના રોજ હરિયાણા અને પંજાબની મુલાકાત લેશે. આ દિવસે પ્રધાનમંત્રી દ્વારા રાષ્ટ્રને ઉદ્ઘાટન/સમર્પિત બે મહત્વપૂર્ણ સ્વાસ્થ્ય પહેલ જોવા મળશે. સવારે લગભગ 11 વાગ્યે, પ્રધાનમંત્રી હરિયાણાના ફરીદાબાદ ખાતે અમૃતા હોસ્પિટલનું ઉદ્ઘાટન કરશે. ત્યારબાદ, પ્રધાનમંત્રી મોહાલીની યાત્રા કરશે અને બપોરે લગભગ 02:15 વાગ્યે મુલ્લાનપુર, ન્યુ ચંદીગઢ, સાહિબજાદા અજીત સિંહ નગર ડિસ્ટ્રિક્ટ (મોહાલી) ખાતે ‘હોમી ભાભા કેન્સર હોસ્પિટલ એન્ડ રિસર્ચ સેન્ટર’ રાષ્ટ્રને સમર્પિત કરશે. પી.એમ હરિયાણામાં નેશનલ કેપિટલ રિજન (
પ્રધાનમંત્રીએ એન્જિનિયર્સ ડે પર એન્જિનિયરોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ તમામ મહેનતુ ઇજનેરોને એન્જિનિયર્સ દિવસની શુભેચ્છા પાઠવી છે. તેમણે શ્રી એમ. વિશ્વેશ્વરાયને તેમની જન્મજયંતિ નિમિત્તે શ્રદ્ધાંજલિ અર્પણ કરી અને તેમની સિદ્ધિઓને યાદ કરી. એક ટ્વિટમાં પ્રધાનમંત્રીએ કહ્યું; "તમામ મહેનતુ ઇજનેરોને #
પ્રધાનમંત્રીએ સંત કબીર દાસજીને તેમની જયંતી નિમિત્તે શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ સંત કબીર દાસજીને તેમની જયંતી નિમિત્તે શ્રદ્ધાંજલિ અર્પણ કરી હતી. પ્રધાનમંત્રીએ કહ્યું હતું કે સંત કબીર દાસજી માત્ર સામાજિક દૂષણો સામે લડ્યા નહોતા બલકે તેમણે વિશ્વને માનવતા અને પ્રેમનો પાઠ પણ ભણાવ્યો. તેમણે જે માર્ગ સૂચવ્યો છે તે આગામી પેઢીઓને ભાઈચારા અને સદ્ભાવની સાથે આગળ વધવા માટે પ્રેરણારૂપ બની રહેશે. પ્રધાનમંત્રીએ મગહરમાં સંત કબીર દાસની મગહર ખાતે નિર્વાણ સ્થળની થોડા વર્ષ પૂર્વે લીધેલી મુલાકાતની તસવીરો પણ શેર કરી હતી.
બાંગ્લાદેશમાં વીડિયો કોન્ફરન્સના માધ્યમથી ત્રણ પ્રોજેક્ટ્સના સંયુક્ત ઉદઘાટન પ્રસંગે પ્રધાનમંત્રીના સંબોધનનો મૂળપાઠ

બાંગ્લાદેશના પ્રધાનમંત્રી આદરણીય શેખ હસીના, ભારત અને બાંગ્લાદેશના વિદેશ મંત્રી, પશ્ચિમ બંગાળના મુખ્યમંત્રી સુશ્રી મમતા બેનર્જીજી, ત્રિપુરાના મુખ્યમંત્રી શ્રી બિપ્લવ કુમાર દેવજી, થોડા દિવસો અગાઉ કાઠમંડુમાં બિમ્સટેક શિખર સંમેલન દરમિયાન શેખ હસીનાજી સાથે મારી મુલાકાત થઇ હતી. તેના પહેલા પણ અમે મે મહિનામાં શાંતિનિકેતનમાં અને એપ્રિલમાં કોમનવેલ્થ સમિટ સમયે લંડનમાં મળ્યા હતા. અને મને પ્રસન્નતા છે કે આજે વીડિયો કોન્ફરન્સના માધ્યમથી તમને એક વાર ફરી આપને મળવાનો અવસર મળ્યો છે. મેં પહેલા પણ ઘણી વાર કહ્યું છે કે પાડોશી દેશોના નેતાઓની સાથે પાડોશીઓ જેવા જ સંબંધો હોવા જોઈએ. જ્યારે મન થયું તો વાત થવી જોઈએ, જ્યારે ઇચ્છીએ ત્યારે મુલાકાત થવી જોઈએ. આ બધા વિષયો પર આપણે પ્રોટોકોલના બંધનમાં ન રહેવું જોઈએ. અને આ નિકટતા પ્રધાનમંત્રી શેખ હસીનાજીની સાથેના મારા સંપર્કમાં સ્પષ્ટપણે જોવા મળે છે. અનેક મુલાકાતો ઉપરાંત આ અમારી ચોથી વીડિયો કોન્ફરન્સ છે અને નજીકના ભવિષ્યમાં એક બીજી પણ વીડિયો કોન્ફરન્સ થવાની છે. આ વીડિયો કોન્ફરન્સની સૌથી મોટી વાત છે કે આપણા બંને દેશોના સહયોગના પ્રોજેક્ટ્સનો શુભારંભ કે ઉદઘાટન કોઈ વીઆઈપી મુલાકાતને આધીન નથી. મહાનુભવ, જારે પણ આપણે જોડાણની વાત કરીએ છીએ તો મને હંમેશા તમારા 1965 પહેલાના જોડાણને બહાલ કરવાના વિઝનનો વિચાર આવે છે. અને મારા માટે ઘણી પ્રસન્નતાનો વિષય છે કે આપણે છેલ્લા કેટલાક વર્ષોમાં સતત આ દિશામાં પગલાઓ ભરી રહ્યા છીએ. આજે આપણે આપણું ઊર્જા જોડાણ વધાર્યું છે અને રેલવેના જોડાણને વધુ મજબુત કરવા માટે બે પ્રોજેક્ટ શરુ કર્યા છે. 2015માં જ્યારે બાંગ્લાદેશ આવ્યો હતો ત્યારે અમે બાંગ્લાદેશને 500 મેગાવોટ વધારાની વીજળી પૂરી પાડવાનો નિર્ણય લીધો હતો અને તેના માટે પશ્ચિમ બંગાળથી બાંગ્લાદેશની ટ્રાન્સમિશન લાઈનને ઉપયોગમાં લેવામાં આવી રહી છે. આ કામને પૂર્ણ કરવામાં સહયોગ માટે હું મુખ્યમંત્રી સુશ્રી મમતા બેનર્જીને અભિનંદન પાઠવુ છું. આ પ્રોજેક્ટ પૂર્ણ થવાથી હવે 1.16 ગીગાવૉટ વીજળી ભારતમાંથી બાંગ્લાદેશને પૂરી પાડવામાં આવી રહી છે. હું સમજુ છું કે મેગાવૉટથી ગીગાવૉટની આ હરણફાળ આપણા સંબંધોના સોનેરી અધ્યાયનું પ્રતીક છે. રેલવેના ક્ષેત્રમાં પણ આપણું જોડાણ સતત વધી રહ્યું છે. તેમાં બાંગ્લાદેશનું આંતરિક જોડાણ અને ભારત સાથેની કનેક્ટિવિટી આપણા સહયોગના મુખ્ય પાસાઓ છે. અખૌડા-અગરતલાનું રેલવે જોડાણનું કામ પૂરું થવાથી આપણા સરહદ પારના જોડાણની વધુ એક કડીનો ઉમેરો થઇ જશે. આ પ્રોજેક્ટમાં સહયોગ માટે હું મુખ્યમંત્રી શ્રી વિપ્લવ કુમાર દેવને અભિનંદન પાઠવું છું. પ્રધાનમંત્રી શેખ હસીનાજીએ બાંગ્લાદેશના વિકાસ માટે મહત્વાકાંક્ષી લક્ષ્યો નિર્ધારિત કર્યા છે – 2021 સુધીમાં મધ્યમ આવક ધરાવતો દેશ અને 2041 સુધીમાં વિકસિત રાષ્ટ્ર બનવાના તેમના વિઝનને સાકાર કરવા માટે સહયોગ કરવો એ અમારા માટે ગર્વની બાબત છે. મને સંપૂર્ણ વિશ્વાસ છે કે જેમ-જેમ આપણે આપણા સંબંધો વધારીશું અને લોકોની વચ્ચે સંબંધો મજબુત બનાવીશું તેમ આપણે વિકાસ અને સમૃદ્ધિના નવા આકાશને પણ આંબીશું. આ કામમાં સહયોગ આપવા બદલ અને આજના આ કાર્યક્રમમાં ઉપસ્થિત રહેવા બદલ હું પ્રધાનમંત્રી શેખ હસીનાજીનો, અને પશ્ચિમ બંગાળ તથા ત્રિપુરાના મુખ્યમંત્રીઓનો હૃદયપૂર્વક આભાર પ્રગટ કરું છું. આભાર!
રશિયન ફેડરેશનના વિદેશ મંત્રી મહામહિમ સર્ગેઈ લવરોવ, પ્રધાનમંત્રી શ્રી નરેન્દ્ર મોદીને મળ્યા

રશિયન ફેડરેશનના વિદેશ મંત્રી મહામહિમ સર્ગેઈ લવરોવે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી. વિદેશ મંત્રી લાવરોવે પ્રધાનમંત્રીને યુક્રેનની સ્થિતિ, જેમાં ચાલી રહેલી શાંતિ વાટાઘાટો પણ સામેલ છે તેની જાણકારી આપી. પ્રધાનમંત્રીએ હિંસા વહેલી તકે બંધ કરવા માટેના તેમના આહ્વાનનો પુનરોચ્ચાર કર્યો અને શાંતિના પ્રયાસોમાં કોઈપણ રીતે યોગદાન આપવા માટે ભારતની તૈયારી દર્શાવી. રશિયાના વિદેશ મંત્રીએ ડિસેમ્બર 2021માં આયોજિત ભારત-રશિયા દ્વિપક્ષીય સમિટ દરમિયાન લેવાયેલા નિર્ણયોની પ્રગતિ વિશે પણ પ્રધાનમંત્રીને અપડેટ કર્યું.